**Ministru kabineta instrukcijas projekta “Grozījumi Ministru kabineta 2010.gada 29.jūnija instrukcijā Nr.6 “Kārtība, kādā sedzami Latvijas pārstāvju ceļa izdevumi līdz Eiropas Savienības Padomes darba grupu sanāksmju un Eiropas Savienības Padomes sanāksmju norises vietai un atpakaļ un viesnīcas (naktsmītnes) izdevumi ”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Instrukcijas projekta “Grozījumi Ministru kabineta 2010.gada 29.jūnija instrukcijā Nr.6 “Kārtība, kādā sedzami Latvijas pārstāvju ceļa izdevumi līdz Eiropas Savienības Padomes darba grupu sanāksmju un Eiropas Savienības Padomes sanāksmju norises vietai un atpakaļ un viesnīcas (naktsmītnes) izdevumi ”” (turpmāk – instrukcijas projekts) mērķis ir nodrošināt Latvijas pārstāvju, kas dodas uz Eiropas Savienības Padomes (turpmāk - Padome) darba grupām un Padomes sanāksmēm, ceļa izdevumu un viesnīcas izdevumu segšanu atbilstoši Padomes noteiktajām normām.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Instrukcijas projekts sagatavots, pamatojoties uz Eiropas Padomes Ģenerālsekretariāta 2019.gada 31.janvāra Lēmuma Nr.54/18 par mutisko tulkošanu Eiropadomei, Padomei un tās darba sagatavošanas struktūrām un ES dalībvalstu delegātu ceļa izdevumu atlīdzināšanu īstenošanas noteikumiem (turpmāk – Lēmuma Nr.54/18 īstenošanas noteikumi), kas nosaka Padomes Ģenerālsekretariāta lēmuma Nr.54/18 “Par mutisko tulkošanu Eiropadomei, Padomei un tās darba sagatavošanas struktūrām un ES dalībvalstu delegātu ceļa izdevumu atlīdzināšanu” (turpmāk Lēmums Nr. 54/18) piemērošanas kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošā Ministru kabineta 2010.gada 29.jūnija instrukcija Nr.6 “Kārtība, kādā sedzami Latvijas pārstāvju Eiropas Savienības Padomes darba grupu sanāksmēs un Eiropas Savienības Padomes sanāksmēs ceļa un viesnīcas (naktsmītnes) izdevumi”, turpmāk – Instrukcija, ir izstrādāta saskaņā ar Eiropas Savienības Padomes ģenerālsekretāra 2011.gada 4.marta lēmumu Nr.32/2011“Par dalībvalstu delegātu ceļa izdevumu atlīdzināšanu”.2019.gada 31.janvārī Eiropas Savienības Padomes Ģenerālsekretariāts izdeva Lēmuma Nr.54/18 īstenošanas noteikumus, kas nosaka Lēmuma Nr.54/18 piemērošanas kārtību, paredzot papildus kompensējamos izdevumus dalībvalstu pārstāvjiem.Līdz ar to nepieciešams grozīt Ministru kabineta 2010.gada 29.jūnija instrukciju Nr.6, lai tā atbilstu Lēmumam Nr. 54/18 un tā īstenošanas noteikumiem.Ar projektu tiek aktualizēta Ministru kabineta 2010.gada 29.jūnija instrukcija Nr.6 ”Kārtība, kādā sedzami Latvijas pārstāvju ceļa izdevumi līdz Eiropas Savienības Padomes darba grupu sanāksmju un Eiropas Savienības Padomes sanāksmju norises vietai un atpakaļ”.Projekts atbilstoši Lēmuma 54/18 īstenošanas noteikumiem paredz:1. Viesnīcas izdevumu atmaksu izņēmuma gadījumos. Dalībvalsts pārstāvim viesnīcas izdevumi tiek kompensēti no Padomes līdzekļiem saskaņā ar maksimālo summu (no 2019. gada 1.janvāra Beļģijā un Luksemburgā – 148 euro par nakti vienai personai).Maksimālā summa atbilst viesnīcas izmaksu oficiālajam maksimālajam apjomam, kas paredzēts Eiropas Komisijas 2016.gada 7.jūlija deleģētās regulas (ES) Nr. 2016/1611 par Eiropas Savienības ierēdņu un pārējo darbinieku komandējumiem uz dalībvalstīm piemērojamās tabulas pārskatīšanu 1.pantā. 2. Īpašos gadījumos ceļa izdevumu kompensēšanu par čarterreisa lidojumiem. Izmantojot čārterreisu, jāiesniedz apliecinošs dokuments, kurā norādīta kopējā izdevumu summa, pasažieru skaits un oficiālās delegācijas saraksts ar norādītiem vārdiem, uzvārdiem un amatiem. Čarterreisa izmaksas var sadalīt uz visiem pasažieriem un tās var deklarēt oficiālā delegācijā iekļautie delegāti.Turpmāk gadījumos, kad izmantoti viesnīcas (naktsmītnes) pakalpojumi, vairs nav nepieciešams iesniegt institūcijas informāciju par sanāksmes slēgšanas laiku, jo informācija par sanāksmes slēgšanas laiku pieejama ES Padomes Delegātu portālā *(Delegates Portal)*. Vienlaikus projekts atbilstoši pašreizējai situācijai precizē, ka Ārlietu ministrija aktuālo atbildību sadalījumu starp ministrijām par darba grupām un to kodus, kas apstiprināti Vecāko amatpersonu sanāksmē, publicē savā mājas lapā [www.mfa.gov.lv](http://www.mfa.gov.lv). Padomes darba grupas un to kodus nosaka Padomes Ģenerālsekretariāts.Ņemot vērā, ka Lēmums Nr.54/18 stājas spēkā 2019.gada 1.janvārī un ir tieši piemērojams, projekts paredz, ka ir kompensējami viesnīcas izdevumi, kas ir radušies no 2019.gada 1.janvāra, kurus institūcijām kompensēs 2019.gada kompensējamo izdevumu ietvaros. Tāpat tas paredz, ka institūcijas ir tiesīgas iesniegt Ārlietu ministrijā dokumentus ceļa izdevumu kompensēšanai par čārterreisa lidojumiem atbilstoši spēkā esošajai kārtībai par visu 2019.gadu. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiešās valsts pārvaldes iestāžu amatpersonas. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina tiesības un pienākumus, kā arī veicamās darbības. Latvijas pārstāvju dalība Eiropas Savienības Padomes un tās darba grupu sanāksmēs tiek nodrošināta par Eiropas Savienības Padomes finansējumu. Projekts pēc būtības saglabā līdz šim spēkā esošo administratīvo procedūru, kādā sedzami Latvijas pārstāvju ceļa izdevumi līdz ES Padomes darba grupu sanāksmju un ES Padomes sanāksmju norises vietai un atpakaļ un viesnīcas (naktsmītnes) izdevumi.Ārlietu ministrija kā koordinējošā institūcija informē ministrijas par izmaiņām ES Padomes Ģenerālsekretariāta lēmumos. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana projekta izstrādē nav veikta, jo projekts būtiski nemaina esošo regulējumu un neparedz ieviest jaunas politiskās iniciatīvas. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tiešās valsts pārvaldes iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildi paredzēts nodrošināt esošo funkciju ietvaros. Jaunas institūcijas netiek paredzētas, kā arī esošās institūcijas netiek likvidētas un reorganizētas. |
| 3. | Cita informācija | Nav |

Ārlietu ministrs E.Rinkēvičs

Vēja, 67016487

aija.veja@mfa.gov.lv